钦定古今图书集成/理学汇编/字学典/第114卷 > 杜敬
## 钦定古今图书集成/理学汇编/字学典/第114卷 > 杜敬

按《杭州府志》：“杜敬，字行简，汴人。至元大德间，朝廷讲
求礼乐之事，敬与其友张君锡寓居于杭。于时集贤
柴贡父、尚书高彦敬、都曹鲜于伯机、承旨赵子昂、侍
读邓善之，尤善鉴古，有清裁，敬与之上下其议论。延
祐初，朝廷首起君锡为太乐署正，次及行简。行简善
鼓琴，知音律，尤长于书，喜蓄古人墨迹，大冠长裾，优”
游湖山文酒间，晚号“夷门老人。”